Nicolae Stroe

Nicolae Stroe (født Stroe Nacht, også kjent som N. Stroe, 5. mai 1906 i Răcăciuni, Bacău, død 24. juni 1990 i Tel Aviv, Israel) var en regissør, skuespiller og komiker fra Romania.

Biografi 
I mellomkrigstiden var han sammen med Vasile Vasilache medlem av komikerduoen Stroe și Vasilache. Han ble kjent med Vasilache ved utendørsteatret Volta-Buzești. Det første radioprogrammet «Ora veselă», som skulle ble deres kjennemerke, ble kringkastet den 9. januar 1929 av Radio București. 

Etter at sin partner døde under en av bombingene av București i 1944 fortsatte Nicolae Stroe programmet «Ora veselă».

Han debuterte som statist ved Teatrul Mic, og hans første riktige rolle var i «Azais» av Louis Verneuil, der han opptrådte sammen med Leny Caler og Ion Iancovescu.

Han hadde en bror, Isaiia Răcăciuni (dikter, forlegger, romanforfatter).

Han var gift med skuespillerinnene Nora Piacentini og Rolanda Camin. Den siste hadde han en sønn med, teaterpedagogen Eugen Nacht Stroe, og en datter, Dana, psykolog.

I 1945 grunnla han sammen med Nora Piacentini og Mircea Septilici, Atlantic-teatret, som befant seg på Academiei-gaten i București. Etter at teatret ble nasjonalisert, flyttet de til «Revyteatret» (sammen med Elly Roman, Zizi Șerban, Didi Ionescu, I. Brandea, Rolanda Camin, Renato Giordani, Gică Petrescu, Ion Antonescu Cărăbuș m. fl.). Her samarbeidet han i to år med komponisten Elly Roman, teatrets direktør. Etter forslag fra N. Stroe, fikk teatret navnet Teatrul satiric-muzical «Constantin Tănase». Han fortsatte sitt søndagsradioprogram «Ora Veselă» og senere opptrådte han også i programmene «Radio Magazin», «Satira și umorul», «Unda veselă». Ved Tănase-teatret skrev han manus, regisserte og opptrådte i mange revyer, og oppmuntret mange fremtidige kjente skuespillere, så som Mircea Crișan, Vasile Tomazian m. fl. Etter noen konflikter med den daværende direktøren, Sandu Eliad, forlot N. Stroe teatret. Han grunnla en egen teatergruppe med hjelp fra det statlige impresariobyrået ARIA, og opptrådte i București ved Dalles-salen og reiste omkring i hele landet. N. Stroe fikk tittelen «Artist Emerit» (Fortjent kunstner ) og «Kulturordenen 1. klasse».
I 1977 emigrerte han sammen med familien til Israel, der han opptrådte foran rumenske emigranter og skrev tre autobiografiske bøker. Han døde den 24. juni 1990.

Filmografi

Filmregissør 
 Bing Bang (1935) 
 Ora veselă (1935)

Skuespiller 
 Bing Bang (1935)
 Ora Vesela (1936)
 Toate pînzele sus (TV-film, 1977) - ep. 3

Teaterregissør 
 revyene til Stroe-Vasilache duoen
 revyene ved Majestic-teatret - Compania Stroe și Vasilache 
 revyene ved Cărăbuș-teatret - også to turneer i Det nære østen 
 musikkomediene Acceleratul 402, Firfirica, Cavaler Gândac, Săracu' Gica, Cafeneaua Mică
 revyene ved Atlantic-teatrene
 revyene ved Constantin Tanăse-teatret og revyene under ARIA

Bøker 
 77 de ani în 200 de pagini
 "Alo, va povesteste Stroe"
 Stroe-Vasilache-Aplauze (skevet av sin sønn, Eugen, etter farens notater)

Utmerkelser 
 Fortjent kunstnert

Musikkomposisjoner 
 Du-mă acasă, măi tramvai - sunget av Gică Petrescu
 Dragoste, poveste veche - sunget av Gică Petrescu
 Morărița - sunget av Petre Alexandru, Mia Braia, Mirabela Dauer
 Nu plâng pentru nimeni - sunget av Gică Petrescu, Dorel Livianu
 Trurli - sunget av Titi Botez, Mihaela Mihai, Gica Petrescu, Alexandru Andrieș, Paula Seling m. fl.

Manusforfatter 
«Acceleratul 402»,
«Firfirica»,
«Săracu' Gică»,
"Apartamentul 42",
«Piccolo»,
«Cavaler Gândac»,
«Ras, tuns și frezat» (sammen med Mihail Sebastian, ufullført)

Referanser

Litteratur 
 Realitatea Evreiască, nr. 256-257, 1056-157, 24 iunie-25 iulie 2006 hyllestartikler i forbindelse med hundreårssdagen

Eksterne lenker 
 
 Oameni de teatru din trecut - N. Stroe
 Ziua, 13 iunie 2006 - Stroe - 100!

Rumenske regissører
Rumenske manusforfattere
Rumenske komponister